ვიკისაწყობში არის გვერდი თემაზე:
***DJ Shadow***

**ჯოშუა პოლ დეივისი** (ინგლ. *Joshua Paul "Josh" Davis*; უფრო ცნობილი, როგორც **DJ Shadow** დ. 29 ივნისი, 1972) — ამერიკელი პროდიუსერი და DJ. ის ცნობილია, როგორც ინსტრუმენტალური ჰიპ-ჰოპის ერთ-ერთი ფუძემდებელი და პირველი მუსიკოსი, რომელმაც გამოუშვა მთლიანად სემპლირებული ალბომი (*Endtroducing…..*, 1996).

ისტორია
-------

### ადრეული წლები

DJ Shadow-მ მუსიკალური კარიერა დაიწყო როგორც დისკ-ჟოკეიმ კალიფორნიის უნივერსიტეტის კამპუსის რადიო სადგურზე KDVS. ამ პერიოდის განმავლობაში მან მნიშვნელოვანი წვლილი შეიტანა ექსპერიმენტალური ჰიპ-ჰოპის შექმნაში, რომელიც იმ დროს დაკავშირებული იყო ლონდონის ჩამწერ ლეიბლ Mo' Wax-სთან. მის ადრეულ სინგლებში, „In/Flux" და „Lost and Found (S.F.L.)", გაერთიანებული იყო ფანკის, როკის, ჰიპ-ჰოპის, ემბიენტის, ჯაზის და სოულის ელემენტები. ენდი პემბერტონმა, Mixmag-ის მუსიკალურმა რედაქტორმა, 1994 წლის ივნისში პირველად გამოიყენა ტერმინი „ტრიპ-ჰოპი", რათა დაეხასიათებინა Shadow-ს სინგლი „In/Flux" და მსგავსი ტრეკები, რომლებსაც იმ დროს ატრიალებდნენ ლონდონის კლუბებში. მიუხედავად იმისა, რომ რთული იყო მუსიკის კლასიფიცირება, მისი წვლილი უდავოდ მნიშვნელოვანია ალტერნატიული ჰიპ-ჰოპისთვის. მან აღნიშნა, რომ Kurtis Mantronik, Steinski და Prince Paul იყვნენ სემპლირებული მუსიკის შთაგონებები.

### *Endtroducing.....*

Shadow's პირველი სრულფორმატიანი ნამუშევარი, *Endtroducing.....*, გამოვიდა 1996 წლის ბოლოს. 2001 წელს *Endtroducing.....* შევიდა გინესის მსოფლიო რეკორდების წიგნში, როგორც „პირველი მთლიანად სემპლირებული ალბომი". 2006 წლის ნოემბერში ჯურნალ *Time*-მა შეიყვანა ის სიაში „ყველა დროის" 100 საუკეთესო ალბომი. 2014-ის ნოემბერში ავტომწარმოებელმა Chevrolet გამოიყენა სემპლი DJ Shadow-ს სიმღერიდან „Building Steam With a Grain of Salt" თავის სარეკლამო რგოლში.

### *Preemptive Strike*

1998 წელს Shadow-მ გამოუშვა *Preemptive Strike*, ადრეული სინგლების კომპილაციური ალბომი. ასევე ის იყო პროდიუსერი Unkle-ის სადებიუტო ალბომ *Psyence Fiction*-ის, რომელიც გამოვიდა მოგვიანებით იმავე წელს და რომლის ჩაწერაში მონაწილეობას იღებდნენ ცნობილი მუსიკოსები: ტომ იორკი (Radiohead), რიჩარდ ეშკროფტი (The Verve), Mike D (Beastie Boys), Kool G. Rap, და ჯეისონ ნიუსტედი (Metallica).

2002 წლის ივნისში გამოვიდა მეორე ალბომი *The Private Press* და მუსიკალური ვიდეო სიმღერაზე „Six Days", რომლის რეჟისორი იყო ვონგ კარ-ვაი.

### *The Outsider*

ალბომი *The Outsider* გამოვიდა 2006 წლის 18 სექტემბერს. ასევე გამოიცა სპეციალური CD ბოქს-სეტი, რომელშიც შედიოდა *The Outsider*, ალბომი CD-ზე და DVD Tour Visuals. *The Outsider*-მა, რომლის ჩაწერაში მონაწილეობდა რამდენიმე შემსრულებელი ადგილობრივი, სან-ფრანცისკოს, hyphy ჰიპ-ჰოპ მოძრაობიდან, არაერთგვაროვანი შეფასებები მიიღო. კრიტიკაზე პასუხის გასაცემად, DJ/პროდიუსერმა საკუთარ ბლოგში ახსნა, რომ ერთფეროვნება თავიდანვე არ შედიოდა მის გეგმებში და მისთვის აუცილებელი იყო ჟღერადობის, სტილის შეცვლა. DJ Shadow ასევე თანამშრომლობდა DJ Cut Chemist-თან. ერთად მათ შექმნეს სამი პოპულარული მიქსტეიპი: *Brainfreeze*, *Product Placement* და, ახლახან, *The Hard Sell*, რომლებმაც მოაქციეს ჯაზი, ფანკი და სოული ერთი კონცეფციის ჩარჩოში. ასევე ის თანამშრომლობდა რამდენიმე სხვა არტისტთან: Blackalicious, Zack de la Rocha, Keak Da Sneak, Mos Def, David Banner და Dr. Octagon. 2006 წელს მან ხელი მოაწერა შეთანხმებას Universal Records-თან. DJ Shadow-მ და Cut Chemist-მა 2008-ში ჩაატარეს ტურნე მიქსტეიპ *The Hard Sell*-ის მხარდასაჭერად.

### *The Less You Know, the Better*

2011 წლის 4 ოქტომბერს გამოვიდა მეოთხე სტუდიური ალბომი *The Less You Know, the Better*, ლეიბლზე Verve Records. ისევე როგორც Shadow-ს წინა ნამუშევრები, ალბომი შეიცავს უამრავ სხვადასხვა დროის და ჟანრის სიმღერის სემპლს.

დისკოგრაფია
-----------

 მთავარი სტატია: DJ Shadow-ს დისკოგრაფია.
* *Endtroducing.....* (1996)
* *Preemptive Strike* (1998)
* *The Private Press* (2002)
* *The Outsider* (2006)
* *The Less You Know, the Better* (2011)
* *The Mountain Will Fall* (2016)
* *Our Pathetic Age* (2019)
* *Action Adventure* (2023)

რესურსები ინტერნეტში
--------------------

* ოფიციალური საიტი
* Quannum Projects

სქოლიო
------

1. ↑  Discogs Profile
2. ↑  Family Tree Legends Joshua P. Davis
3. ↑  DJ Shadow: Endtroducing…. Sleevage (2007-06-26).  დაარქივებულია ორიგინალიდან — 2012-02-28. ციტირების თარიღი: 2012-03-27.
4. ↑  DJ Shadow Bio, Music, News & Shows. DJZ.com.  დაარქივებულია ორიგინალიდან — მარტი 29, 2013. ციტირების თარიღი: March 7, 2013.
5. ↑  DJ Shadow biography at Davis, CA wiki page. ციტირების თარიღი: 22 January 2014.
6. ↑  Pemberton, Andy (June 1994). „Trip Hop". *Mixmag*.
7. ↑  Guinness World Records Entry. ციტირების თარიღი: 10 October 2014.
8. ↑  „The All-TIME 100 Albums". *Time*. 16 November 2006. დაარქივებულია ორიგინალიდან — 1 ივლისი 2010. ციტირების თარიღი: 10 ნოემბერი 2015.
9. ↑  Chris DeVille.  (November 17, 2014) I Watch DJ Shadow Soundtrack A Chevy Ad.
10. ↑  Shadow's Digest, August 3rd, 2006.  დაარქივებულია ორიგინალიდან — 2006-10-11. ციტირების თარიღი: 2015-11-10.
11. ↑  "Out of the Shadow", Interview with Eric K. Arnold, *SF Weekly*, September 13, 2006.  დაარქივებულია ორიგინალიდან — 2008-12-20. ციტირების თარიღი: 2015-11-10.

|  |  |
| --- | --- |
| ბიოგრაფია | *ეს სტატია პიროვნების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |

  


|  |  |
| --- | --- |
| იდენტიფიკატორები ვიკიმონაცემებში რედაქტირება | 
* GND: 130626198
* ISNI: 0000 0000 7983 7284
* LCCN: no99028121
* MusicBrainz: efa2c11a-1a35-4b60-bc1b-66d37de88511
* NKC: js20061020002
* NLA: 43114617
* RERO: 02-A009073851
* Trove: 1458841
* VIAF: 25145911150427062469
* WorldCat Identities (VIAF-ის მეშვეობით): 25145911150427062469

 |